KXDRning BMTdagi vakili: yadro urushi har qanday fursatda boshlanishi mumkin

KXDRning BMTdagi doimiy vakili o‘rinbosari Kim In Ryon fikricha, AQSh tufayli yadro urushi har qanday lahzada boshlanib ketishi mumkin, deb yozadi “Gazeta.ru”.

Uning so‘zlariga ko‘ra, AQSh mintaqada yadro urushini keltirib chiqarishi mumkin bo‘lgan xavfli vaziyatni yuzaga keltirgan. U bu tinchlik va barqarorlikka jiddiy tahdid yaratishini qo‘shimcha qildi.
“KXDR amerikaliklarning har qanday harbiy rejalariga reaksiya ko‘rsatishga tayyor”, — dedi shimoliy koreyalik diplomat.
U, shuningdek, KXDR yadro sinovlarini rahbariyat zarur deb topgan paytda o‘tkazishga tayyorligini ta’kidladi.